Bandeng diolah kanthi cara digorèng, dibakar, dikukus, dipindang utawa diasap. Iwak bandeng dagingé ora gampang ajur yèn dimasak. Daging bandeng ana eriné lan ana ambuné kaya lendhut utawa lemah. Eri bandeng sabeneré ya iku balung bandeng. Eri bandeng bisa diprèsto ya iku dimasak ing panci kang nduwé tekanan kang dhuwur. Panci iki diarani panci prèsto utawa autoklaf. Sawisé dimasak ing panci prèsto rasané dadi empuk lan eriné bisa dipangan.